**PODALJŠANO BIVANJE 2- DELO OD DOMA**

Spoštovani starši in učenci!

V pouk na daljavo se vključuje tudi podaljšano bivanje. Spodaj sem vam pripravila naloge in predloge, kaj lahko naredite vsak dan.

Prosim, če je mogoče, za povratne informacije v obliki fotografije ali kratkega zapisa tega, kaj je vaš otrok v povezavi z nalogo opravil. Informacije o opravljenem delu pošljite na moj elektronski naslov: [nives.zabkar@guest.arnes.si](mailto:nives.zabkar@guest.arnes.si).

Lep pozdrav,

učiteljica Nives

**PONEDELJEK, 6.4.2020**

**NAJ PISANI METULJI NA PRSTIH PRIČARAJO POMLAD…**


***Ustvari krasne pisane metulje, ki bodo s pomočjo gibanja prstov navidezno leteli.***

*Pripomočki:*

* Bel ali barvni list
* Svinčnik
* Škarje
* Lepilo
* Dodaten material za okraševanje

*Navodila:*

* Preloži papir, ki ga boš kasneje uporabil/-a kot šablono in na preloženem robu narišite obliko polovice metulja. Tako bosta leva in desna stran popolnoma enaki.



* Izreži šablono in v sredini naredi še dve zarezi, skozi kateri bo kaš kasneje porinil/-a prst (zarezi naj bosta vsaj centimeter narazen. Če bo trak papirja med zarezama preozek, se bodo metulji na tem mestu strgali).



* Preloži papir, s pomočjo prej narejene šablone nariši polovico metulja, ga izreži in zareži zarezi za prst.



* Zdaj je metuljčke potrebno le še okrasiti. Uporabiš lahko kar koščke barvnega papirja, ki so ostali pri izrezovanju metuljev. Iz le-teh izreži poljubne oblike, ki jih nato prilepiš na krila vašega metulja. Seveda pa lahko uporabiš tudi druge materiale. Pusti domišljiji prosto pot. Pazi le, da okraskov ne boš lepil/-a preko zarez za prst.



* Ko se lepilo posuši, metulja natakni na prst, in že je pripravljen na let ☺

**TOREK, 7.4.2020**

**IGRA: POIŠČI NA ISTO ČRKO / BARVO**

Izberi si eno črko ali barvo, nato pa se skupaj s starši ali bližnjimi igrajte. Naj vsak izmed družinskih članov poišče čim več predmetov v hiši, ki so iste barve ali se začnejo na to črko.

Iz najdenih igrač lahko sestaviš zgodbo in prirediš lutkovno predstavo.

****

**SREDA, 8.4.2020**

**AKTIVNA IGRA: POSKOČNA ŽOGICA - VAJE Z ŽOGICO**



Kratek opis igre:

* žogico vrzi navpično v zrak in jo ujemi,
* žogico vrzi pod kolenom in jo ujemi,
* žogico vrzi za hrbtom v zrak in jo ujemi,
* žogico vrzi v zrak, se obrni in jo ujemi,
* žogico vrzi v zrak, medtem ko je v zraku zaploskaj in jo ujemi,
* žogico meči ob zid in jo ujemi preden pade na tla,
* žogico vrzi ob zid, pusti, da se odbije od njega in še od tal, nato jo ujemi,
* žogico vrzi ob tla in jo »tapkaj« - čim hitreje jo z dlanmi odbijaj od tal.

Izmisli si še kakšno svojo vajo.

**ČETRTEK, 9.4.2020**

Danes lahko spečeš **piškote** (seveda, če bodo tvoji starši imeli čas). Preizkusite lahko kakšen nov recept, lahko pa preizkusite tudi spodnji recept.



**PETEK, 10.4.2020**

Približujejo se **velikonočni prazniki**. Spodaj imaš ideje, kako lahko popestriš svoj dom in prostor.

<http://krokotak.com/2018/03/paper-plate-chicken/>

<http://krokotak.com/2018/03/paper-hens-3/>

<http://krokotak.com/2017/04/baskets-sleeping-bunnies/>

